Na temelju članka 12. Pravilnika o nagradama Hrvatske komore inženjera građevinarstva, predsjednik Hrvatske komore inženjera građevinarstva raspisuje

**JAVNI NATJEČAJ**

za podnošenje prijedloga za dodjelu **KOLOSA**

nagrade Hrvatske komore inženjera građevinarstva za 2024. godinu

Nagrada Kolos dodjeljuje se za osobiti doprinos Komori i njezinoj promidžbi u zemlji i inozemstvu, za doprinos graditeljskoj struci, te za razvoj građevinske djelatnosti. Nagrada se dodjeljuje **jednom kandidatu ili timu od najviše tri člana**.

1. Hrvatska komora inženjera građevinarstva za 2024. godinu dodjeljuje slijedeće kategorije nagrada:

- **Nagrada za životno djelo**;

- **Nagrada za izuzetna dostignuća u struci** **ovlaštenih inženjera građevinarstva** i to za područja:

* geotehnika
* konstrukcije
* prometnice
* organizaciju građenja
* hidrotehnika
* i druge specijalnosti građevinske struke
* **Nagrada za izuzetna dostignuća u struci inženjera gradilišta i voditelja radova** i to za područja:
* građevine visokogradnje
* građevine niskogradnje (geotehničke, hidrotehničke, podzemne i sl.)
* infrastrukturne, industrijske i energetske građevine
* ostale građevine specifične za građevinsku struku

 **- Nagrada vanjskim pravnim i/ili fizičkim osobama**.

* Nagrada Kolos može se dodijeliti drugim fizičkim osobama, ustanovama, udrugama građana ili pravnim osobama, koji nisu članovi Komore.
1. **Kriteriji za dodjelu nagrada**

 **Nagrada za životno djelo** dodjeljuje se istaknutom pojedincu članu Hrvatske komore inženjera građevinarstva, za trajan doprinos i ukupnu djelatnost u razvoju struke, kao i za iznimne rezultate trajne vrijednosti na unapređivanju i razvoju struke, javna prepoznatljivost i priznatost, te razvoju tehničkog stvaralaštva u Republici Hrvatskoj i svijetu.

Osnova za dodjelu nagrade Kolos za životno djelo, uz prethodno navedeno je dugotrajnije djelovanje člana u struci tijekom profesionalne karijere te javna prepoznatljivost i priznatost njegovih doprinosa struci.

**Nagrada za izuzetna dostignuća** **u struci**

U kategoriji ovlaštenih inženjera građevinarstva nagrada se dodjeljuje za:

* cjelokupni projekt/objekt izgrađen ili izgrađene faze projekta/objekta
* koncepcijsko rješenje
* studije (utjecaja i zaštite prirode, hidrologija, geotehnika, potresno inženjerstvo, promet i dr.)
* investicijske studije, uključivo i elaborate za prijavu Pred pristupnim i kohezijskim fondovima EU (za važne a odobrene projekte)
* uspješne i opsežne istražne radove
* dovršenu fazu složenih projekata ili konstrukcija, te
* dovršene pojedine značajne faze izgradnje velikih projekata: fundiranje, konstrukcija, posebni zahvati, veći tuneli i slični dijelovi kompleksnih objekata, organizacija (izvedbe ili nadzora) i slično
* vođenja projekta gradnje.

U kategoriji inženjera gradilišta nagrada se dodjeljuje za:

* vođenje građenja odnosno izvođenje građevinskih radova kojima se gradi nova građevina, ili radi rekonstrukcija postojeće građevine.

U kategoriji voditelja radova građevinske struke nagrada se dodjeljuje za:

* vođenje građevinskih radova (pripremnih, geotehničkih, konstrukterskih, montažerskih, instalaterskih, završnih i ostalih).

**Nagrada vanjskim pravnim i/ili fizičkim osobama**

Nagrada se dodjeljuje osobama koje su dale poseban doprinos razvoju struke, poticanju investicija i doprinos razvoju i unapređenju graditeljske djelatnosti, a nisu članovi Komore.

**Osoba koja je već dobila Kolosa ne može biti kandidirana ni u jednoj kategoriji nagrade u sljedeće tri (3) godine.**

**3.** Prijedloge za dodjelu nagrada KOLOS mogu podnijeti svi članovi Hrvatske komore inženjera građevinarstva, tijela komore, visokoškolske ustanove, tijela državne vlasti, ustanove, udruge građena, druge strukovne komore i pravne osobe.

**4.** Prijedlog za dodjelu pojedine nagrade Hrvatske komore inženjera građevinarstva mora

sadržavati:

- ime, prezime i adresu kandidata, članski broj za kandidate članove HKIG-a, a za pravnu osobu naziv, sjedište tvrtke i odgovornu osobu;

- kategoriju nagrade za koju se predlaže kandidat;

- opis i obrazloženje prijedloga s raspoloživom dokumentacijom.

**5.** Rok za podnošenje prijedloga je do **1. travnja 2024.** godine.

**6.** Svi prijedlozi dostavljeni u prethodnim godinama koji nisu bili nagrađeni mogu ponovo biti kandidirani za dodjelu nagrade u 2024. godini.

**7.** Prijedlozi se podnose na obrascu koji sadrži upute o prilozima koje je potrebno dostaviti uz prijedlog. Obrazac se može preuzeti na internetskoj stranici Komore [www.hkig.hr](http://www.hkig.hr) ili osobno u Komori.

**8.** Prijedlozi sa svim prilozima podnose se Povjerenstvu za nagrade Hrvatske komore inženjera građevinarstva preko adrese elektroničke pošte: hkig@hkig.hr

**9.** Nakon razmatranja prijedloga Povjerenstvo će po potrebi, prije donošenja odluke, od nominiranih kandidata zatražiti odgovarajuće dokaze o njihovom sudjelovanju na pojedinom projektu (naslovno potpisni list projekta, imenovanja za nadzornog inženjera ili voditelja građenja i sl.)